
Saluton mondanoj! 

Jen la kvina Umujo por vi. Se vi 
vojaĝas multe kaj bezonas bonan 
komputilon, se vi scivolas pri Tel- 
egramo kaj ĝia esperantistaro, se 
vi ŝatas muzikon, ĉefe esperantan, 
se antikva mezorienta literaturo 
plaĉas al vi, se vi havas poezian 
guston, se vi ŝatas kolorojn, kaj se 
vi ne komprenas tion, kio okazas 
en la mondo ... aŭ, se vi simple es- 
tas homo, kiu ŝatas amuziĝi, ĉi tiu 
numero estas por vi. 

En ĉi tiu numero vi trovos inte- 
resan recenzon pri tekkomputilo 
kiu taŭgas por vojaĝanto (espe- 
rantista, kompreneble!). Ni ankaŭ 
prezentos al vi du interesajn pro- 
jektojn: unu pri la jam plimalpli 
fama retejo, telegramo.org, kiu 
temas pri la tujmesaĝilo Telegra- 
mo (la naskiĝejo kaj la hejmo de 
Umujo), kaj la alia pri nova muz- 
ika kolektivo, nome Muzikumejo, 
kiu celas krei esperantajn kanto- 
jn per kunlaborado. Ni jam prez- 


entis unu el ĝiaj muzikfilmetoj en 
la antaŭa numero. 

En ĉi tiu numero troviĝas ankaŭ 
alia traduko el la famaj fabeloj de 
Mil kaj Unu Noktoj, refreŝiga po- 
emo, beleta rakonteto pri floroj 
de diversaj koloroj kaj ankaŭ, kiel 
kutime, alia eta ero de Grndular- 
io. 

Legu kaj ĝuu! Tio ĝuigas ankaŭ 
nin :) 

Barjo 

revuo.umujo@gmail.com 

telegram.me/RevuoUmujo 


goo.gl/oPdEFr 


La tuta enhavo de ĉi tiu revuo krom la em- 
blemo de Google docs en la dua paĝo estas 
eldonata laŭ la permesilo Krea Komunaĵo 
Atribuite-Samkondiĉe 4.0 Tutmonda (CC BY- 
SA 4.0), disponebla ĉe 
https://creativecommons.org/licenses/bv- 
sa/4.0/deed.eo. 

Muzikumejo 

Pablo Busto 


Muzikumejo estas malferma 
laborgrupo de homoj, kies celo 
estas, krei altkvalitan muzikan 
enhavon en Esperanto. 

Muzikumejo kunordiĝas per Tel- 
egrama grupo, la tuja mesaĝilo 
permesas pli fluan interparolon 
ol kutima forumo, sed ofte estas 
facile perdiĝi. 

Muzikumejo estas grupo de ho- 
moj konsciaj pri tio, ke ja estas 
multe da talentoj kaj talentuloj en 
Esperantujo, kaj celas kunligi ho- 
mojn por kunlabori. Per tiu kun- 
laboro estos pli facile ol se ĉiuj 
laborus sendepende, atingi en- 
havon montrindan kaj ĝuindan al 
esperantistoj kaj ankaŭ por nees- 
perantistoj [fakte, por ĝui muz- 
ikon ne vere necesas kompreni la 
tekston). 

Inter la taskoj, kiujn Muzikumejo 
prilaboras, estas, kompreneble, 
la evidentaj tradukado aŭ verka- 
do, sed estas aliaj taskoj ne tiel 
videblaj kiel pretigi tekston por 
kantado, kanto kaj registro, muz- 
ikludado se necese, mikso, video- 
muntado kaj diskonigado. 


Post malpli ol du monatoj, la jutu- 
ba kanalo de la grupo Muzikumejo 
diskonigis jam 3 originalajn muz- 
ikfilmetojn por tradukitaj kantoj 
[el la angla, rusa kaj hispana), ili 
atingis 3000 spektaĵojn, kaj ĝis 
nun preskaŭ 100 homoj abonis 
la kanalon. Tiuj datumoj montras 
bonan akcepton de esperantista- 
ro por tute nova esperanta kana- 
lo. Novaj kantoj estas pretigataj, 
dum vi legas ĉi tion. 


Se vi deziras spekti la rezulton de 
la kunlaboro, bonvolu viziti la ju- 


tuban kanalon 



tube.com/channeI/UCONug7A- 


6810eCK-740ssvhw 

Portebla komputilo por 
vojaĝanta Esperantisto 


En 2 017 mi multe vojaĝos kaj por 
tio mi intencis aĉeti malpezan 
kaj malmultekostan porteblan 
komputilon. La komputilo estu 
linuksa (pro ideologiaj, prezaj 
kaj praktikaj kialoj, kiujn mi vo- 
lonte detaligos en alia artikolo). 
Pro tio, ke mi vojaĝos tra lan- 
doj, kie retkonekto estos facile 
akirebla, mi rezignos pri peza 
(kaj multekosta) dura disko kun 
multe da memoro (solidstata 
memoro kun 16GB aŭ ŝanĝeb- 
la fulmomemora SD-karto estos 
plene sufiĉaj). Tio ankaŭ havas la 
avantaĝon, ke mi ne devas mon- 


Martin Haase 

tri ĉe limkontrolo, kio estas sur 
mia komputilo, ĉar simple nenio 
estas tie. Miajn datumojn mi ha- 
vas en diversaj nubaj memoroj, 
ekzemple sur viftuala disko en 
mia universitato, aŭ ĉe Goog- 
le, kiam temas pri esperantaĵoj 
(inter alie rilate al Umujo). Kro- 
me, mi uzas kelkajn aliajn sen- 
pagajn nubomemorojn (iCloud, 
Dropbox), ĉefe provcele. Tiel, mi 
povas nenion perdi dum miaj 
vojaĝoj, eĉ se mi perdos la kom- 
putilon. 

2GB da ĉefmemoro (RAM) verŝa- 



februaro/marto 2017 

i - 








jne sufiĉos. Mi bezonas normal- 
grandan klavaron, sur kiu mi 
facile povas tajpi germanajn, 
francajn kaj esperantajn litero- 
jn (prefere kombinante la pli 
strangajn el supersigno kaj lite- 
ro, ĉar tiel mi kutimas). Vera kla- 
varo estas efektive la ĉefa kaŭzo 
por preferi komputilon ol tabu- 
laĵon. La baterio eltenu kiel eble 
plej longe, minimume dum ses 
horoj. Malhaveblaj, sed praktikaj 
por dumvojaĝaj podkastoj estas 
mikrofono kaj kamerao. Krome, 
mi bezonas USB-konekteblon 
kaj vifion (laŭ aktualaj normoj). 
La ekrano ne mezuru diagonale 
pli ol 12 colojn (30cm), prefer- 
eble en formato 16:9. Tuŝplato 
estus bona aldonaĵo, sed mi pov- 
as konekti USB-muson. 

Kiel programaron mi vojaĝante 
uzos nur retumilon (mi preferas 
Firefox aŭ Chrome), tekstredak- 
tilon kaj sekuran ŝelon (ssh aŭ 
mosh) por konekti al aliaj kom- 
putiloj. Mian retpoŝton kaj Tele- 
gramon mi povas atingi pere de 
retaplikaĵoj. Fotojn mi kutimas 
rekte sendi al nubmemoro, kie 
mi prilaboras ilin. 

Mi estis surprizita pri la gran- 
da elektebleco en tiu produkta 

gamo. La plimultaj komputiloj 
venas kun WinlO-operaciumo, 
kiun mi nek bezonas nek volas, 
sed povas facile anstataŭigi per 
linuksa operaciumo. La prezoj 
en Eŭropo varias inter 150 kaj 
200 eŭroj. Se ili estas pli altaj, 
la komputilo jam enhavas ion, 
kion mi ne bezonas (ofte pli da 
memoro). 

Finfine, mi aĉetis la sekvan kom- 
putilon: Medion Akoya S2013 
Chromebook, kiu pezas ĉirkaŭ 
lkg. Ĝi kostis 179 eŭrojn. Al- 
ternativo estus Lenovo ideapad 
100S-11/BY, kiu kostas eĉ malp- 
li, sed necesigas anstaŭigon de 
Winl0, kio tiukaze estas iom pli 
komplika ol kutime. 

Mia Chromebook uzas la oper- 
aciumon Chrome OS, kiu estas 
linuksa. Ĝi estas tre malgran- 
da operaciumo, kiu ekfunkcias 
ene de malmultaj sekundoj. Se 
mi nur dormigas la komputilon, 
ĝi denove estas plene funkcia 
ene de la tempo, kiun mi bezo- 
nas por malfermi ĝin (supren- 
faldante la ekranon). Se ĝi estas 
komplete malŝaltita, ĝi ekfunk- 
cias en malpli ol kvin sekundoj 
(mi bezonas pli da tempo por 
entajpi mian longan pasvorton). 

La rapideco ŝuldiĝas al tio, ke 
pli-malpli ĉio funkcias ene de 
la Chrome-retumilo de Google. 
Kompreneble, tiel Google ricevas 
multajn datumojn pri mi kaj miaj 
farendaĵoj. Ebligas funkciigi ĝin 
malpli komforte sen tuja konek- 
to kun Google en la programis- 
ta reĝimo (Developer Mode) kaj 
kompreneble per instalo de alia 
operaciumo (Xubuntu, variaĵo 
de la konata libera operaciumo 
Ubuntu, onidire facile instaliĝas, 
mi ĝis nun ne provis tion mem). 
Komence, oni devas kutimiĝi al 
tio, ke por preskaŭ ĉio oni devas 
uzi retumilon, sed tio funkcias 
tre bone. Eĉ kiam oni ne havas 
‘retkonekton (kiel ofte okazas 
en germanaj trajnoj), oni povas 
daŭrigi redaktajn laborojn en 
retumila fenestro. La glateco kaj 
rapideco, kun kiuj ĉio funkcias, 
vere surprizis min. 

Ekzistas pluraj metodoj tajpi 
ĉapelitajn literojn. Sen modi- 
fi mian germanan klavaron (aŭ 
simile kun internacia klavaro), 
mi povas kombini ĉapelon kun 
alia litero. Mi nur bezonis iom da 
tempo por trovi la ŭ-hoketon sur 
la germana klavaro: post longa 
serĉado, mi trovis ĝin, kombi- 
nante la majuskligan klavon kun 

"altgr" kaj #. Tajpante post tio 
la u-klavon, nii ricevas la literon 
"ŭ". Mi unue pensis iel redifini 
mian klavaron por havi pli sim- 
plan klavokombinon, sed inter- 
tempe mi jam kutimas tiun kom- 
binon kaj senĝene tajpas eĉ sen 
plua ŝanĝo. La klavaro cetere 
estas sufiĉe bona por tajpemulo 
kiel mi. Mi aĉetis la komputilon 
kun germana klavaro, sed laŭ fo- 
toj, kiujn mi vidis rete, aliaj kla- 
varoj haveblas. La klavoj havas 
normalan grandecon kun agra- 
ble malglata surfaco. Mi rapide 
eklernis la specialajn klavokom- 
binojn de la operaciumo, kiuj 
similas tiujn de Linukso. 

Plej bona surprizo estas la longa 
eltenkapablo de la baterio: Mi at- 
endis baterian daŭron de prok- 
simume ses horojn, sed normale 
uzante ĝin (ekzemple, skribante 
tiun ĉi artikolon kun duma retu- 
mado), mi senprobleme povas 
uzi la komputilon dum preskaŭ 
ok horoj. Kompreneble, la uzo- 
daŭro falas al inter ses kaj sep 
horoj, se mi spektas filmon kaj 
samtempe retumas (per dividita 
ekrano aŭ pere de dua ekrano). 

La ĉefprocesoro estas ARM Cor- 
tex A17 kun 4 procesoraj kernoj. 

Tio estas plene sufiĉa por mia 
uzo. La komputilo estas kom- 
plete senbrua, ĉar la procesoro 
ne bezonas ventolilon. La kom- 
putilo havas du USB-kontaktin- 
gojn, HDMI-kontaktingon kaj in- 
gon por SD-karteto (micro SD). 
Krome, kameraon kaj mikro- 


fonon, do ĉion, kion mi bezonas 
dum vojaĝo. 

Mi estas tre kontenta pri mia 
nova malmultekosta komputilo. 
Eble, mi iam elprovos ĝin ankaŭ 
kun Xubuntu, sed nuntempe 
uzas ĝin kun Chrome OS. 




















Gmdulario 

Barjo 


(la daurigo de 

La dekkvina ero 

Kelkaj teorioj, kiuj provas 
priskribi Grndulojn, diras ke ili 
ne estas memstaraj estaĵoj, sed 
partoj de pli granda afero. Tiaj 
teorioj baziĝas sur la fakto, ke 
Grnduloj iam decidis, ke la 


la tria capitro) 

Grndulario povas agi kiel unuigita 
persono, kiu havu rajtojn, sed ne 
tiom da respondeco. Tio ebligas, 
ke ili agu kunkune, kaj tiel rajtu 
fari preskaŭ ĉion. Tio ekzemple 
rajtigas Grndularion elpreni ege 
multe da vivrimedo, kiu troviĝas 
sur la erdo. Ĉar ĝi povas agi 

kiel persono, do ja rajtas satigi 
siajn bezonojn, sed ne estas 
respondeca pri tio, kio okazus 
sekve de tia agado, ĉar ĝi ne estas 
vera persono. 

Laŭ Grnduloj, tia granda uzado 
de la vivrimedo estas prava, 
ankaŭ, ĉar ili kredas, ke ili devas 
ĉiam produkti novajn aĵojn, per 
kiuj ili povus pli rapide tiri pli da 
vivrimedo el la erdo. Ili nomas 
tiun agadon «Progreso». 

Nu, tio eble ŝajnus stulta, sed iuj 
Grnduloj defendas la agadon, 
klarigante, ke la rezulto estas 
bona por ĉiuj, ĉar ĝi plirapidigas 
aferojn kaj plifaciligas vivon. 


Tamen, kiel en ĉiu okazo, troviĝas 
aliuloj, inter ili Grnduloj mem, 
kiuj malkonsentas, kaj opinias, 
ke ĉar tiel rapida Progreso 
fakte postulas, ke multaj vivaĵoj 
suferu, kaj ankaŭ ĉar tiel ne ĉiuj 
atingus tiun bonan rezulton kaj 
facilan vivon, estus pli bone, ke 
oni kontentiĝu je malpli rapida 
Progreso, sed anstataŭe certiĝu, 
ke ĉiuj povas uzi la rezulton same. 

Sed Grnduloj plejparte ne 
akceptas tion. Ĉar laŭ ili, Progreso 
estas tre grava afero. Multe pli 
grava ol ĝiaj sekvoj. Por ili, ĝi 
pravigas ĉiajn manieron, ilon kaj 
agon. 

Timo 

Joop Kiefte 

kiam mi venas hejmen kaj timas 

mi eksidas kaj rimas 

la vortoj ne limas 

tion kion mi de ene esprimas 

la mondo timigas 
kreemon limigas 
sed min ne forigas 
min iom post iom fortigas 

kie mi malgrandas 
mi poste grandas 
mi kreskas per ĉio tio 
kion mi travivas 

kiam mi venas hejmen, ne timas 
mi eksidas kaj rimas 
la vortojn kunigas 
ili min fortigas 

La fabelo de la floroj 

Pablo busto 


Iam flava floro naskiĝis en 
kamparo. Post malfermi la 
okulojn, ĝi rigardis ĉirkaŭe kaj 
vidis, ke ĉiuj aliaj floroj estis 
ruĝaj. Kiam la ruĝaj floroj ri- 
markis, ke la nova floro estis 
flava, ĉiuj ekkriis kaj insul- 
tis ĝin: «Malbela! Kia stran- 
ga floro! Mi neniam vidis tian 
floron!» La flava floro provis 
sin defendi: «Mi ne kulpas! Mi 
estas flava! Mi ŝatus esti ruĝa 
kiel vi ĉiuj!». Sed neniu aŭskul- 
tis ĝin. Fine ĝi alkutimiĝis al la 
insultoj kaj ne plu diskutis. 

Iam venis granda vento en la 
kamparon, kaj multaj floroj 
ekflugis. La najbara floro de 
nia amiko la flava floro estis 
ankaŭ portita de la vento, sed 
antaŭ forflugi, ĝi prenis la fla- 
van floron kaj ili vojaĝis kune. 
Kiam la vento malfortiĝis, ili fa- 
lis en kamparon, sed tie, ankaŭ 
plenplena je floroj. Sed nun, la 
floroj estis violaj. Kiam la vio- 
laj floroj rimarkis ke la novaj 
floroj estis flava kaj ruĝa, ĉiuj 
ekkriis kaj insultis ilin: «Mal- 
belaj! Kiaj strangaj floroj! Mi 

neniam vidis tiajn florojn!» La 
ruĝa floro provis sin defendi: 
«Mi ne kulpas! Mi estas ruĝa!». 
Tie, el kie mi venas, ĉiuj floroj 
estas ruĝaj. Sed neniu kredis 
ĝin. La flava floro estis alku- 
timigita al la insultoj kaj eĉ ne 
provis diskuti, sed ĝi pripensis 
... Post iom da tempo, ankaŭ 
la ruĝa floro alkutimiĝis al la 
malkredo kaj malfido kaj sim- 
ple silentis. 

La vetero malplibonigis, 
kaj granda pluvo falis sur la 
kamparon. Granda akvotoren- 
to forigis multajn florojn, in- 
ter ili, niajn amikojn la flavan 
floron, la ruĝan floron kaj unu 
novan kunvojaĝanton, violan 
floron. La akvo iĝis sufiĉe mal- 
rapida, do la tri floroj ekres- 
tis en nova kamparo. Tie, ĉiuj 
floroj estis flavaj. Kiam la fla- 
vaj floroj rimarkis, ke la novaj 
floroj estis ruĝa kaj viola [ili eĉ 
ne rimarkis pri la nova flava 
floro), ĉiuj ekkriis kaj insultis 
ilin: «Malbelaj! Kiaj strangaj 
floroj! Mi neniam vidis tiajn 
florojn!» La viola floro provis 

sin defendi: «Mi ne kulpas! Mi 

estas viola!». Tie, el kie mi ve- 
nas, ĉiuj floroj estas violaj. Sed 
neniu kredis ĝin. La ruĝa floro 
estis jam alkutimigita al la in- 
sultoj kaj eĉ ne provis diskuti, 
sed ĝi rigardis la flavan ... De- 
nove, neniu el la flavaj floroj 
kredis tiajn vortojn. Tiam, la 
flava floro laŭtigis sian voĉon 
kaj diris «Ĝi pravas! Mi es- 
tis en kamparo, kie ĉiuj floroj 



estas ruĝaj, kaj poste, en alia 
kamparo, kie ĉiuj floroj estas 
violaj, kaj ĉiuj insultis min pro 
mia koloro. Mi ne permesos, ke 
aliaj floroj suferu insultojn nur 
pro tiel malgranda nuanco». 
Tial la flavaj floroj ja kredis 
ĝin (la nova flava floro ja estis 
fidinda), do ĉiuj respektis ĉiu- 
jn florojn kaj iĝis amikoj. 


Sl. 


I 

Kaj koloro kolorita, la rakonto 
estas finita. 


fejfl 

Telegramo.org 


Robin van der Vliet 


Telegram estas mesaĝilo, kiu 
nun tre furoras inter espe- 
rantistoj. Nuntempe, la ĉefa 
Telegram-grupo jam enhavas 
pli ol 1250 membrojn. Do, ĝi 
preskaŭ duobliĝis ekde la ar- 
tikolo pri Telegram en Lib- 
era Folio[l]. Ĉiutage la Tele- 
gram-komunumo aktivas kaj 
ofte aperas novaj personoj en 
niaj babilejoj. 


Telegram per pluraj apara- 
toj samtempe, ekzemple per 
komputiloj kaj telefonoj. Oni 
povas tuj aliĝi al la Esperantaj 
grupoj kaj komenci paroli kun 
aliaj esperantistoj. 


Oni povas krei konton sen- 
page, kaj por tio oni nur vere 
bezonas telefonnumeron. 
Kreinte konton, oni povas uzi 


Ĉe la retejo Telegramo.org mi 
intencas meti ĉiujn bezona- 
tajn informojn rilate al Tele- 
gram. Nuntempe, tie troviĝas 
ĉiuj publikaj Esperantaj Tel- 
egram-grupoj, glumarkoj kaj 
robotoj, sed baldaŭ ankaŭ ap- 
eros formularo por mem aldo- 
ni aferojn kaj kelkaj manlibroj, 


TdegnamG.org *nrafcn oniifnMM>g| ftfitmtni 


Telegram 


Telegram e&tas nuba me&B&No, Kiu flue &inKroniga& Ĉiujn viajn ciatumojn Kun ĉiuj viaj aparstoj. Ŭni povas 
sendi Ĉiajn dosierŭjn ĝis 1,5 AJdnns ĝi ssias tut« senpaga, la aptikaĵŭj estas malfarirntkcdaj kaj la ofidalaj 
apJikafŭj neenhavas rektamojni 


B 


La ĉefaĵ Esperantaj grupoj: 


- . W ||(upegci ri', . «mmrri 

- < MpC|i|iruĝcipi - i J .otiijiiJrn"jn [kii ugfaMiSatĵiitn iiei PHjngn.l 


Temaj Esperaritaj grupoj: 



■* a - pw fcuruq| tHiUfl Tuldpi huLin Jhhilai . 

* Mur-*o r . par pariS iiii nmi*!? rVi' 

- Ruigu it.iI pwimu 2 qis!eic|. -tr j<. 

- S 1 , . • ,.| • jun.1. • ■ ■■ B par itnhiill annhesp» iruingagln. *HJ stkipi fifuiixi|ri luiniin)>.i|n . ■=; 

- E-i 11.1 v. iiiiEU: >, i 1 ' UiH!giaiTi:i - pn fcimii.ijiqi irCO|n 'Jif irumĵjq| |W snir, , r;i 

* ••• ndi*.c!' • mv«ndlgnjirarkDin j fl.-mminp" 

. ifi m‘Bei isaj gmi ai-jfejn fr**nPngji 

kiuj klarigas, kiel uzi Telegram. 

Mi eldonis la fontokodon de la 
retejo ĉe GitHub[2], kaj ankaŭ 
baldaŭ tie aperos la ĵus menci- 
itaj novaj funkcioj de la retejo. 
Ĉiuj personoj nun povas vere 
helpi kaj proponi novajn afero- 
jn por la retejo. 


[1] http://www.liberafolio. 
org/201 ĥ/0ĥ/2ĥ/telegra- 
mo-furoras-inter-duolinguloj/ 

[2] https://github.com/Roh- 
invanderVliet/Telegramo.org 

Sitllltlllo 


Iam stultulo iris, tenante la 
bridon de azeno. Du ŝtelistoj 
vidis lin. Unu el ili diris: "Mi 
ŝtelos la azenon de tiu ĉi viro.” 
La alia diris: "Kiel vi ŝtelos ĝin?” 
Li diris: “Venu kun mi, por ke mi 
montru la ŝtelon al vi." Poste, 
la ŝtelisto venis al la azeno kaj 
malbridis ĝin, donis la azenon al 
lia amiko kaj metis la bridon sur 
sin mem kaj sekvis la stultulon 
ĝis tiam, kiam lia amiko alportis 
la azenon al alia loko. Tiam la 
ŝtelisto staris kaj ne plu paŝis. 
Tiam la stultulo rigardis lin kaj 
vidis, ke la brido estas sur viro. Li 
diris al la ŝtelisto: "Kio vi estas?” 
Li diris: "Mi estas via azeno, kaj 
mi havas strangan rakonton. 
Mi havis bonan patrinon, iun 
tagon mi iris al ŝi ebrie, ŝi diris 
al mi: "Ho mia filo, pentu tiun ĉi 
pekon." Kaj mi prenis bastonon 
kaj per ĝi batis ŝin. Ŝi malbenis 
min kaj la alta Dio faris min 
azeno kaj donis min al vi. Mi 
dum tiu ĉi tempo estis ĉe vi. 
Hodiaŭ mia patrino rememoris 
min kaj ŝia amo al mi revenis kaj 
ŝi preĝis por mi. Dio redonis al 
mi mian originalan aspekton.” 

Do, la stultulo diris: "Je Dio 


pardonu miajn malbonajn agojn, 
se mi faris." Tiam li demetis la 
bridon de lia kapo kaj revenis 
al sia domo kaj pro tiu ĉi okazo 
estis malĝoja kaj malgaja. Lia 
edzino diris al li: "Kio okazis al 
vi kaj kie estas via azeno?" Do, la 
edzo rakontis ĉion al sia edzino. 
La edzino diris: "Ve al ni, kiel 
ni dum tiu ĉi tempo laborigis 
homon anstataŭ azenon?" 
Do, la virino almozdonis kaj 
petis pardonon de Dio, kaj la 
viro dum longa tempo sidis 
hejme senlabore. Iun tagon la 
edzino diris al li: "Ĝis kiam vi 
senlabore sidos hejme? Stariĝu, 
iru al la bazaro, aĉetu azenon kaj 
laboru." La viro stariĝis kaj iris al 
la vendejo de la bestoj kaj vidis 
sian azenon, kiun oni vendis tie. 
Kiam li rekonis ĝin, iris al ĝi kaj 
proksimigis sian buŝon al ĝia 
orelo kaj diris: "Mi pensas, ke 
vi denove drinkis kaj ĝenis vian 
patrinon, kaj ŝi malbenis vin. Je 
Dio mi ne aĉetos vin." Do, li lasis 
ĝin tie kaj revenis hejmen. 

E1 la libro Mil kaj unu noktoj laŭ 
la persa traduko fare de Abdu'l- 
Latif Tasvaĝi Tabrizi 





